Diari Oficial de la Generalitat Valenciana


Sumari del DOGV 8266, del 04-04-2018 (2018/2243)

Informació pública relativa a la sol·licitud de pròrroga de vigència del Pla general d'ordenació urbana.
--------------------------------------------------------------------------------------------------------

### Dades del document

Número de DOGV
:   8266

Data del DOGV
:   04-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2243


Data del document
:   02-03-2018

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * pla d'urbanisme
    * administració local

Informació pública relativa a la sol·licitud de pròrroga de vigència del Pla general d'ordenació urbana. [2018/2243]  
Que el Ple de l'Ajuntament (3/18), en sessió extraordinària celebrada el dia 15 de febrer de 2018, amb els quòrums de constitució i votació legalment establits, va aprovar per set vots a favor de Rafael Albert Roca, Tomás Fabregat Benages, Sonia Bellés Marín, M.ª Carmen Taulé Florido, Dimas Albert Ribes, Miguel Romero Duarte, del PP; Aránzazu Martínez Almendrote, de Sí Que Es Pot Orpesa; dos vots en contra de Fernando A. Domínguez Argüello, Tomás Martín Jiménez, del PSOE; i quatre abstencions de Josep Lluís Romero i Martínez, Marta Pilar Rubio Zaurín, de Coalició-Compromís; M.ª Araceli de Moya Sancho, Juan Carlos Ruiz Espinosa, de Ciutadans, el següent acord que consta en l'esborrany de l'acta respectiva, pendent d'aprovació, la qual cosa es fa constar als efectes establits en l'article 206 del Reglament d'organització, funcionament i règim jurídic de les corporacions locals de 28 de novembre de 1986:  
  
«3. Dictamen de la Comissió informativa permanent d'urbanisme, obres, medi ambient i agricultura, proposta d'acord de sol·licitud de pròrroga de vigència del document de referència del Pla general del municipi d'Orpesa fins al 20 d'agost de 2019 (exp. 414S/2017).  
  
1. En la tramitació del nou PGOU d'Orpesa, la Comissió d'avaluació ambiental de la Direcció General d'Avaluació Ambiental de la Conselleria d'Infraestructures, Territori i Medi Ambient, en sessió celebrada el 20 d'abril de 2012, emet document de referència del Pla general del municipi d'Orpesa, publicat en la pàgina web de la Conselleria.  
  
2. Que mitjançant edicte publicat en el DOGV núm. 7346, de data 26 d'agost de 2014, va ser sotmés a informació pública l'informe de sostenibilitat ambiental junt amb la versió preliminar del Pla general d'ordenació urbana d'Orpesa i els seus estudis complementaris.  
  
3. Mitjançant edicte publicat en el DOGV núm. 7346, de data 26 d'agost de 2014, va ser sotmés a informació pública l'informe de sostenibilitat ambiental junt amb la versió preliminar del Pla general d'ordenació urbana d'Orpesa i els seus estudis complementaris.  
  
Durant el període d'exposició al públic es van rebre una sèrie d'al·legacions de particulars i informes de les administracions i empreses que gestionen o exploten infraestructures de serveis d'utilitat pública.  
  
Que el 8 de juny de 2015, l'equip redactor de la revisió del Pla general ha presentat en aquest ajuntament la documentació corresponent a la memòria ambiental composta pels documents següents:  
  
  
Memòria ambiental.  
Annex 0. Informe de sostenibilitat ambiental.  
Annex I. Publicacions en diaris oficials dels períodes d'informació pública.  
Annex II. Consultes realitzades (Fase informe de sostenibilitat ambiental).  
Annex III. Incorporació de les consultes (Fase informe de sostenibilitat ambiental).  
Annex IV. Síntesi del Pla general (incorporades les consultes).  
Annex V. Estudi del sistema de drenatge del barranc del Diable i el riu Chinchilla.  
Annex VI. Catàleg de béns i espais protegits d'interés arqueològic, etnològic i arquitectònic del terme municipal d'Orpesa (annex: Catàleg de paisatge).  
  
4. La documentació és presentada l'1 de juliol de 2015 (i 25 de juliol en format paper) davant del Servei d'Avaluació Ambiental Estratègica de la Conselleria d'Habitatge, Obres Públiques i Vertebració del Territori, a fi que es procedisca a l'emissió de la memòria ambiental d'Orpesa.  
Aquest servei, el 16 de setembre de 2015, comunica a l'Ajuntament d'Orpesa (document I) que la documentació presentada ha d'acompanyar-se del certificat de l'Ajuntament d'Orpesa d'aprovació provisional del Pla general, així com la documentació del Pla general, degudament diligenciada per l'Ajuntament, amb la resta de documents assenyalats en l'apartat H) del document de referència.  
  
També es requereix que a la documentació s'adjunten els informes definitius relatius a: Paisatge, Patricova, Afecció a Xarxa Natura, Mobilitat, Ministeri de Foment (Direcció General de Ferrocarrils) i Costes.  
  
  
5. Vist que el Ple de l'Ajuntament (4/17), en sessió ordinària celebrada el dia 16 de març de 2017, acorda aprovar provisionalment el PGOU d'Orpesa (la memòria ambiental de la revisió del Pla general d'ordenació urbana i documents incorporats a l'expedient) i remetre el document a la Conselleria d'Urbanisme als efectes d'emissió de memòria ambiental definitiva.  
  
6. Vist que la documentació redactada, aprovada i remesa incorpora la memòria ambiental, el document de síntesi del PGOU i la documentació descrita anteriorment. La documentació presentada arreplega els resultats de les anteriors exposicions al públic del Pla i el procés de participació pública realitzat.  
La documentació és remesa el 3 d'abril de 2017 (entregada el 10.04.2017) davant del Servei d'Avaluació Ambiental Estratègica de la Conselleria d'Habitatge, Obres Públiques i Vertebració del Territori, a fi que es procedisca a l'emissió de la memòria ambiental d'Orpesa.  
  
  
7. Vist que en el passat gener 2018, es va rebre carta de la Direcció General d'Ordenació del Territori, Urbanisme i Paisatge per la qual s'insta a aquest ajuntament a sol·licitar pròrroga del document de referència basant-se en la Llei 21/2017, de 28 de desembre.  
  
8. Vist l'informe del tècnic de gestió conformat per secretari de la corporació de data 25.01.2018.  
  
9. Vist l'informe de l'arquitecte municipal de data 05.02.2018.  
I. Atesa la Llei 21/2013 d'avaluació ambiental (LAA) va introduir la possibilitat de pèrdua de vigència tant de la declaració ambiental estratègica com dels informes d'avaluació ambiental.  
Així, segons l'article 27 LAA, si en el termini de dos anys des de la publicació de la declaració ambiental estratègica (procediment d'avaluació ambiental ordinari) no s'haguera aprovat el pla urbanístic per al qual es va emetre, aquesta perdrà la seua vigència i cessarà en la producció d'efectes. No obstant això, aquest termini de dos anys es podrà ampliar per dos anys més a instància del promotor sempre que, segons l'òrgan ambiental, no s'hagen produït canvis substancials en els elements essencials que van servir de base per a realitzar l'avaluació ambiental estratègica.  
II. Atesa la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge (LOTUP) en l'article 51.6 contempla la caducitat d'aquest document si, transcorreguts dos anys des de la seua notificació a l'òrgan promotor, aquest no haguera remés a l'òrgan ambiental la documentació que estableix la llei per a l'emissió de la declaració ambiental estratègica, establint la possibilitat de pròrroga per dos danys addicionals per causes justificades.  
  
III. Atés que en la mesura que els documents de referència emesos amb anterioritat a l'entrada en vigor de la LOTUP s'assimilen en el seu règim transitori als documents d'abast i aquests tenen una vigència de dos anys, prorrogables per uns altres dos, s'entén que aquesta limitació temporal també els és d'aplicació, si bé els terminis comencen a comptar-se des de l'entrada en vigor de la llei.  
IV. Atés que la tramitació de l'expedient es troba pendent que la Conselleria d'Habitatge, Obres Públiques i Vertebració del Territori emeta la memòria ambiental d'Orpesa, queda justificat sol·licitar pròrroga de vigència fins al 20.08.2019 tal com estableix la disposició transitòria 12a de la Llei 5/2014 LOTUP.»  
  
  
Pel que s'ha exposat, s'acorda l'adopció del següent acord plenari:  
  
  
Primer. Acordar sol·licitar pròrroga de vigència del document de referència del Pla general del municipi d'Orpesa fins al 20 d'agost de 2019.  
  
Segon. Instar a la Conselleria d'Habitatge, Obres Públiques i Vertebració del Territori que remoga els obstacles que existisquen a fi de prosseguir amb la tramitació de l'expedient i evacue la memòria ambiental d'Orpesa.  
  
Tercer. Publicar el present acord en el DOGV.  
  
Orpesa, 2 de març de 2018.- L'alcalde: Rafael Albert Roca.